**III. OBRAZLOŽENJE PRORAČUNA OPĆINE LOVRAN ZA 2024. GODINU**

Na temelju članka 40. Zakona o proračunu (Narodne novine 144/21) općinski načelnik utvrđuje prijedlog Proračuna i podnosi ga predstavničkom tijelu na donošenje do 15. studenog tekuće godine.

**Proračun** se sastoji od plana za proračunsku 2024. godinu i projekcija za sljedeće dvije godine, a sadrži financijske planove proračunskih korisnika prikazane kroz:

1. Opći i posebni dio proračuna i
2. Obrazloženje proračuna.

**Obrazloženje Proračuna** sastoji se od:

1. Obrazloženja općeg dijela proračuna i

2. Obrazloženja posebnog dijela proračuna.

**1.1. Obrazloženja općeg dijela Proračuna**

Sastoji se od obrazloženja prihoda i rashoda, primitaka i izdataka i obrazloženja prenesenog viška proračuna Općine Lovran.

**1.1.1. Obrazloženje prihoda i rashoda, primitaka i izdataka**

* + - 1. **Prihodi poslovanja**

**61 - Prihodi od poreza**

Porezni prihodi za razdoblje 2024. – 2026. projicirani su na temelju pretpostavki gospodarskog rasta te uzimajući u obzir ostvarene prihode u tekućoj godini.

U skladu s navedenim, porezni prihodi u 2024. godini projicirani su u iznosu od 2,1 miliona eura, te čine 37,2% prihoda proračuna. U narednim godinama, očekuje se daljnji rast poreznih prihoda.

**Porez i prirez na dohodak**, planiran je prihod u iznosu 1.375.530,00 eura, uz pretpostavku povećanja zaposlenosti, povećanje rasta plaća, pa posljedično rasta te vrste prihoda.

**Porezi na imovinu**, planiran je prihod u iznosu 674.132,00 eura, na njegovu visinu u najvećem djelu utječe prihod od poreza na promet nekretnina, planiran u iznosu 454.000,00 eura te prihod od poreza na kuće za odmor planiran u iznosu 220.000,00 eura, u manjem udjelu u navedenoj vrsti prihoda planiran je prihod od poreza na korištenje javnih površina u iznosu 132,00 eura.

**Porezi na robu i usluge**, planiran je prihod u iznosu 75.000,00 eura, u cijelosti se odnosi na prihod od poreza na potrošnju, čiji rast se planira zbog povećanja prometa u turističkom sektoru.

**Ostali prihodi od poreza,** planiran je prihod od ostalih poreza u iznosu 132,00 eura.

**63 – Pomoći iz inozemstva i od subjekata unutar općeg proračuna**

**Tekuće pomoći proračunu iz drugih proračuna**, planirane su u iznosu 95.004,00 eura i to:

- pomoći iz proračuna Primorsko goranske županije, za općinske manifestacije u iznosu 1.327,00 eura i

- pomoći iz Državnog proračuna RH, kako slijedi:

- pomoći za dobrovoljno funkcionalno spajanje jedinica lokalne samouprave u zajedničkom organiziranju obavljanja djelatnosti predškolskog odgoja i obrazovanja, koja je ostvarena po prijavi Općine Lovran i Grada Opatija na Javni poziv Ministarstva financija za dodjelu pomoći na ime poticaja za dobrovoljno funkcionalno spajanje putem sufinanciranja troškova koje JLS izdvajaju za zajedničku ustanovu Dječji vrtić Opatija. Općina Lovran i Grad Opatija potpisale su Sporazum o uređenju međusobnih odnosa u zajedničkom organiziranju obavljanja djelatnosti predškolskog odgoja i obrazovanja, temeljem istog u 2024.g. se planira pomoć u iznosu 53.267,70 eur. Odlukom Ministarstva financija sredstva pomoći za navedene namjene isplaćivat će se kroz 4 godine (2023-2026.g.).

- pomoći na ime poticaja za dobrovoljno funkcionalno spajanje jedinica lokalne samouprave (Grad Opatija, Općina Matulji, Općina Lovran, Grad Kastav i Općina Mošćenička Draga) za Zajedničku ustanovu Gradska knjižnica i čitaonica Viktor Car Emin, koja je Općini Lovran isplaćena u iznosu 9.651,00 eur. Odlukom Ministarstva financija sredstva pomoći za navedene namjene isplaćivat će se jedinicama lokalne samouprave kroz 4 godine (2023-2026.g.) i

- pomoć na ime poticaja za dobrovoljno funkcionalno spajanje jedinica lokalne samouprave (Grad Bakar, Grad Kastav, Grad Kraljevica, Grad Opatija, Grad Rijeka, Općina Čavle, Općina Jelenje, Općina Klana, Općina Kostena, Općina Lovran, Općina Matulji i Općina Mošćenička Draga) za zajedničko trgovačko društvo Autotrolej d.o.o. Rijeka, sukladno Okvirnom ugovoru o uslugama u javnom interesu i osiguranju javnog prijevoza na području navedenih jedinica lokalne samouprave, koja će Općini Lovran biti isplaćena u iznosu 30.758,50 eur. Odlukom Ministarstva financija sredstva pomoći za navedene namjene isplaćivat će se jedinicama lokalne samouprave kroz 5 godina (2023. do 2027.g.).

**Kapitalne pomoći proračunu iz drugih proračuna,** planiran je prihod u iznosu 140.636,00 eura iz sljedećih izvora:

* Pomoć iz Državnog proračuna namijenjena uređenju pomoćnog nogometnog igrališta u iznosu 59.200,00 i
* Pomoć iz proračuna Općine Matulji na ime povrata dijela isplaćene kapitalne pomoći Općini Matulji za Projekt sanacije komunalnog odlagališta Osojnica u 2022.g., u iznosu 81.436,00 eura.

Sredstva se vraćaju jer je Općina Matulji osigurala djelomično financiranje navedenog Projekta od strane Fonda za zaštitu okoliša i energetsku učinkovitost.

**Tekuće pomoći izravnanja za decentralizirane funkcije,** planiran je prihod u iznosu 62.929,00 eura za financiranje poslovanja Javne vatrogasne postrojbe Opatija.

**Pomoći temeljem prijenosa EU sredstava,** planirana je pomoć za Projekt Lantina, u iznosu 5.973,00 eura.

**64 - Prihodi od imovine**

**Prihodi od financijske imovine**, planiran je prihod u iznosu 5.043,00 eura, njegovu strukturu sačinjavaju prihodi od kamata na depozite po viđenju i prihodi od zateznih kamata. Prihode od zateznih kamata planira se realizirati u postupcima prisilne naplate općinskih potraživanja.

**Prihodi od nefinancijske imovine**, planirani su u iznosu 592.970,00 eura, a odnose se na sljedeće prihode:

1. Prihodi od naknade za koncesije, planirani su u iznosu 150.000,00 eura, a isti prihod sačinjavaju:

- naknade za koncesiju na pomorskom dobru s osnova izdanih koncesijskih odobrenja, u iznosu 130.567,00 eura,

- naknada za koncesiju na pomorskom dobru (zajednički prihod državnog, županijskog i općinskog proračuna), u iznosu 15.450,00 eura i

- naknada za koncesiju s osnova obavljanja dimnjačarskih usluga, u iznosu 3.983,00 eura.

2. Prihodi od zakupa i iznajmljivanja imovine, planirani su u iznosu 336.544,00 eura, a sačinjavaju ih:

- prihodi od najma stanova, planirani su u iznosu 26.544,00 eura,

- prihodi od zakupa poslovnog prostora, planirani su u iznosu 260.000,00 eura i

- prihodi od zakupa javnih površina, planirani su u iznosu 50.000,00 eura.

3. Naknada za korištenje nefinancijske imovine, planiran je prihod u iznosu 97.800,00 eura, od toga planiran je prihod od spomeničke rente u iznosu 80.000,00 eura i prihod od naknade za korištenje nefinancijske imovine s osnove korištenja prava puta u iznosu 17.800,00 eura.

4. Naknade za ceste, planiran je prihod od naknade za prekomjerno korištenje nerazvrstanih cesta u iznosu 6.636,00 eura.

5. Ostali prihodi od nefinancijske imovine, planiran je prihod u iznosu 1.990,00 eura, planirani prihod u cijelosti se odnosi na naknadu za zadržavanje nezakonito izgrađenih zgrada u prostoru.

**65 – Prihodi od upravnih i administrativnih pristojbi, pristojbi po posebnim propisima i naknada**

**Upravne i administrativne pristojbe,** planirane su u iznosu 77.653,00 eura, od toga

- županijske, gradske i općinske pristojbe i naknade (općinske upravne pristojbe), planirane su u iznosu 663,00 eura,

- ostale upravne pristojbe (prihodi od prodaje državnih biljega), planirane su u iznosu 1.990,00 eura i

- ostale pristojbe i naknade (prihod od turističke pristojbe), planirane su u iznosu 75.000,00 eura.

**Prihodi po posebnim propisima**, planirani su u iznosu 33.025,00 eura, a planirani prihod odnosi se na:

- prihod od vodnog gospodarstva (prihod od vodnog doprinosa), planiran je u iznosu 1.327,00 eura.

- prihod od doprinosa za šume, planiran je u iznosu 2.500,00 eura,

- ostali nespomenuti prihodi, planirani su u iznosu 29.198,00 eura, a sačinjavaju ih: prihodi od naplaćene naknade za prenamjenu poljoprivrednog u građevinsko zemljište, u iznosu 1.327,00 eura, prihodi od naknade za štetu na općinskoj imovini po zaključenim policama osiguranja imovine, planirane u iznosu 2.654,00 eura i prihodi od naplaćene cijene karte u javnom prigradskom cestovnom prometu, namijenjen razvoju KD Autotrolej d.o.o., odnosno za nabavu novih autobusa, planiran u iznosu 25.217,00 eura.

**Komunalni doprinos i komunalna naknada,** planiran je prihod u iznosu 1.016.833,00 eura, od toga:

Komunalni doprinos – prihod je planiran u iznosu 396.833,00 eura, planira se njegova realizacija s temelja izdanih građevinskih dozvola u prethodnoj godini, kao i broja novo podnesenih zahtjeva za izdavanje građevinske dozvole.

Komunalna naknada, prihod je planiran u iznosu 620.000,00 eura, planirana visina prihoda temelji se na proširenju obuhvata obveznika komunalne naknade, provođenju postupaka prisilne naplate potraživanja za komunalnu naknadu te povećanju obveze za poslovne subjekte koji obavljaju hotelsku djelatnost, zbog povećanog ukupnog prihoda hotelijera s temelja kojeg se utvrđuje obveza za komunalnu naknadu.

**66 – Prihodi od prodaje proizvoda i robe te pruženih usluga i prihodi od donacija**

**Prihodi od pruženih usluga**, planirani su u iznosu 30.000,00 eura, prihod sačinjavaju:

* naknada koja pripada Općini Lovran za preuzete poslove obračuna i naplate naknade za uređenje voda u iznosu 25.000,00 eura. Općina Lovran zaključila je s Hrvatskim vodama - pravnom osobom za upravljanje vodama, Ugovor o plaćanju materijalnih troškova nastalih pri obračunu i naplati naknade za uređenje voda i drugim pitanjima u vezi s obavljanjem poslova obračuna i naplate naknade za uređenje voda, od 19.12.2019.g., s primjenom od 01. siječnja 2020.g. Navedenim Ugovorom propisano je da Općini Lovran pripada naknada od 10% na iznos naknade za uređenje voda koji Općina Lovran uplati Hrvatskim vodama i
* prihodi od sponzorstva i pokroviteljstva u iznosu 5.000,00 eura.

**Tekuće donacije,** planiran je prihod u iznosu 1.327,00 eura, planirani su prihodi od donacija pravnih osoba za manifestaciju Marunada.

**Kapitalne donacije**, planiran je prihod od kapitalnih donacija u iznosu 478.153,00 eura, kapitalna donacija u cijelosti se planira namijeniti za izgradnju nerazvrstane ceste: Nerazvrstana cesta 138.

**68 – Kazne, upravne mjere i ostali prihodi**

**Ostali prihodi**, planiran je prihod od ostalih prihoda u iznosu 13.431,00 eura, s temelja povrata u proračun za rashode po provedenim natječajima za prodaju imovine (geodetske usluge, procjena imovine), povrati u proračun za rashode sudskih postupaka i plaćenih usluga odvjetnika u tim postupcima, troškovi provedenih ovrha i za plaćene troškove za izdavanje rješenja za naknadu za uređenje voda za Hrvatske vode.

* + - 1. **Prihodi od prodaje nefinancijske imovine**

Prihodi od prodaje nefinancijske imovine, planirani su u iznosu 1.025.047,00 eura, sačinjavaju ih prihodi od prodaje proizvedene dugotrajne imovine.

**72 – Prihodi od prodaje proizvedene dugotrajne imovine**

**Prihodi od prodaje stambenih objekata**, planiran je prohod u iznosu 811.945,00 eura, a odnosi se na prihode od obročne prodaje stanova po ugovorima o kupnji stana na kojima je postojalo stanarsko pravo i na prihode od prodaje stanova koji nisu nastanjeni pa se mogu ponuditi na prodaju.

**Prihodi od prodaje poslovnih objekata**, planiran je prihod od prodaje poslovnih objekata u iznosu 195.102,00 eura, planira se prodaja poslovnih prostora zakupcima poslovnih prostora koji u istima obavljaju poslovnu djelatnost po odredbama Zakona o zakupu i kupoprodaji poslovnih prostora.

* + - 1. **Rashodi poslovanja**

**Rashodi poslovanja,** planirani su u iznosu 3.951.060,00 eura i čine 70,9% rashoda proračuna.

**31 – Rashodi za zaposlene**

Rashodi za zaposlene, planirani su u iznosu od 473.952,00 eura, a odnose se na bruto plaće u iznosu od 373.182,00 eura, ostale rashode za zaposlene u iznosu od 38.290,00 i doprinose na plaće u iznosu od 62.480,00 eura. U rashodima za zaposlene planirane su plaće i naknade za zaposlenike u tijelima općinske uprave i plaća općinskog načelnika.

**32 – Materijalni rashodi**

Materijalni rashodi, planirani su u iznosu 1.654.098,00 eura, a odnose se na:

- naknade troškova zaposlenima, planirani su u iznosu 17.910,00 eura,

- rashodi za materijal i energiju, planirane u iznosu 114.075,00 eura,

- rashodi za usluge, planirani su u iznosu od 1.405.829,00 eura, a čine ih usluge telefona, pošte i prijevoza, usluge tekućeg i investicijskog održavanja, usluge promidžbe i informiranja, komunalne usluge, zdravstvene i veterinarske usluge, intelektualne i osobne usluge, računalne i ostale usluge. Najviša stavka rashoda za usluge su usluge tekućeg i investicijskog održavanja koje su planirane u iznosu 939.293,00 eura, a odnose se na usluge održavanje zelenih površina, održavanje i čišćenje javnih površina, održavanje građevinskih objekata (stambenih i poslovnih) i održavanje uređaja i opreme. Ostale usluge odnose se na rashode za usluge po manifestacijama (Dan Općine, Karneval, Marunada, Ribarske fešte i ostale manifestacije).

- naknade troškova osobama izvan radnog odnosa, planirane su u iznosu od 664,00 eura,

- ostali nespomenuti rashodi poslovanja, planirani su u iznosu 115.620,00 eura, a čine ih naknade za rad predstavničkih i izvršnih tijela, povjerenstva i slično, premije osiguranja, reprezentacija, članarine i norme, pristojbe i naknade i troškovi sudskih postupaka.

**34 – Financijski rashodi**

Financijski rashodi, planirani su u iznosu od 8.538,00 eura, a odnose se na kamate za primljene kredite i zajmove, koji su planirani u iznosu 1.770,00 eura te ostale financijske rashode – bankarske usluge i usluge platnog prometa i zatezne kamate, koji su planirani u iznosu 6.768,00 eura.

**Kamate za primljene kredite i zajmove** od kreditnih i ostalih financijskih institucija izvan javnog sektora, planirani su rashodi za kamate po kreditu kod Zagrebačke banke d.d., dugoročni kredit koji je realiziran u 2022. godini za potrebe refinanciranja kredita kod Erste&steiermarkische bank d.d. i Hrvatske banke za obnovu i razvitak.

**Ostali financijski rashodi,** planirani su rashodi za bankarske usluge i usluge platnog prometa te za zatezne kamate.

**35 – Subvencije**

Planirani su rashodi za subvencije u iznosu 236.015,00 eura, a odnose se na:

- subvencije trgovačkim društvima u javnom sektoru u iznosu 232.034,00 eura i

- subvencije trgovačkim društvima, poljoprivrednicima i obrtnicima izvan javnog sektora u iznosu 3.981.00 eura.

Planira se davanje subvencija slijedećim poslovnim subjektima:

- subvencija KD Komunalac d.o.o. Jurdani, namijenjena za sufinanciranje troškova upravljanja i održavanja saniranog odlagališta Osojnica, u iznosu 37.494,00 eura,

- subvencija komunalnom društvu Autotrolej d.o.o. Rijeka, za prijevoz putnika u javnom prijevozu u iznosu 190.418,00 eura,

- subvencija trgovačkom društvu u javnom sektoru, Zračna luka Rijeka, u iznosu 4.122,00 eura i

- subvencije namijenjene za poticanje poljoprivrede u iznosu 3.981,00 eura (iz kojih sredstava se planira subvencionirati nove nasade maruna i maslina).

**36 – Pomoći dane u inozemstvo i unutar općeg proračuna**

Planirani su rashodi za pomoći unutar općeg proračuna i pomoći proračunskim korisnicima drugih proračuna u iznosu 988.804,00 eura, a odnose se na:

**Pomoći unutar općeg proračuna**

**Tekuće pomoći** unutar općeg proračuna,planiran su rashodi u iznosu 4.618,00 eura, za sljedeće namjene:

- tekuće pomoći za elementarne nepogode, u iznosu 1.327,00 eura,

- pomoć Zavodu za prostorno uređenje PGŽ namijenjena održavanju informacijskog sustava prostornog uređenja PGŽ, u iznosu 637,00 eura,

- pomoć Ministarstvu unutarnjih poslova, namijenjenu prevenciji kriminaliteta na području Liburnije, u iznosu 2.654,00 eura.

**Kapitalne pomoći** unutar općeg proračuna, planirane su u iznosu 30.268,00 eura, za sljedeće namjene:

- kapitalne pomoći za elementarne nepogode, u iznosu 3.981,00 eura.

- za potrebe izgradnje ceste koja povezuje Lovrna i Dobreć s državnom cestom kod Tunela Učka, planirana je kapitalna pomoć Županijskoj upravi za ceste PGŽ, u iznosu 10.000,00 eura i

- kapitalna pomoć Općini Matulji za izgradnju ceste za Osojnicu, u iznosu 16.287,00 eura.

**Pomoći proračunskim korisnicima drugih proračuna**

**Tekuće pomoći** proračunskim korisnicima drugih proračuna planirane su u iznosu 953.918,00 eura, kako slijedi:

Za potrebe proračunskih korisnika Grada Opatije, planirano je davanje pomoći Proračunu Grada Opatije za slijedeće aktivnosti i projekte:

* za rad Gradske knjižnice i čitaonice „Viktor Car Emin“ Opatija, čitaonica u Lovranu, u iznosu 45.299,00 eura,
* pomoć Dječjem vrtiću Opatija za aktivnosti koje se odvijaju u Dječjem vrtiću Lovran, u iznosu 580.000,00 eura i
* sredstva za Javnu vatrogasnu postrojbu Opatija, u iznosu 216.553,00 eura.

Planirana je pomoć za sufinanciranje rada Umjetničke škole „Matka Brajše Rašana“ u iznosu 5.981,00 eura, čiji program se izvodi u prostorijama Osnovne škole „Viktor Car Emin“ u Lovranu.

Planirano je davanje pomoći Primorsko-goranskoj županiji za slijedeće aktivnosti i projekte:

* pomoć za rad turističke ambulante, u iznosu od 1.725,00 eura,
* pomoć za sufinanciranje rada dežurne ambulante Doma zdravlja PGŽ u Rijeci, Cambierijeva 2, u iznosu 1.792,00 eura,
* pomoć za sufinanciranje rada Doma zdravlja PGŽ u Rijeci, program palijativne skrbi bolesnika, u iznosu 3.876,00 eura,
* pomoć za sufinanciranje rada ambulante opće / obiteljske medicine u Lovranu, u iznosu 14.487,00 eura,
* pomoć Domu zdravlja PGŽ za nadstandard cijepljenja, u iznosu 4.247,00 eura,
* pomoć za sufinanciranje O.Š. „Viktor Car Emin“, u iznosu od 40.825,00 eura,
* pomoć Centru za poljoprivredu i ruralni razvoj, u iznosu 2.654,00 eura.

**Kapitalne pomoći** proračunskim korisnicima drugih proračuna, planirane su u iznosu 36.479,00 eura, kako slijedi:

- pomoć Dječjem vrtiću Opatija, u iznosu 23.700,00 eura,

- pomoć Javnoj vatrogasnoj postrojbi Opatija, u iznosu 11.452,00 eura,

- pomoć Gradskoj knjižnici i čitaonici Opatija, u iznosu 1.327,00 eura.

**37 – Naknade građanima i kućanstvima na temelju osiguranja i druge naknade**

Naknade građanima i kućanstvima na temelju osiguranja i druge naknade, planirane su u iznosu 188.883,00 eura, a sačinjavaju ih:

- naknade građanima i kućanstvima u novcu, planirane su u iznosu 115.568,00 eura i

- naknade građanima i kućanstvima u naravi, planirane su u iznosu 73.315,00 eura.

**Naknade građanima i kućanstvima u novcu, planirane su** pomoći u novcu za socijalno ugrožene stanovnike Lovrana i to u vidu jednokratnih novčanih pomoći, pomoć za stanovanje sufinanciranjem troškova stanovanja temeljem Zakona o socijalnoj skrbi, pomoć za novorođenu djecu, pomoć za nabavu ogrijeva i pomoć umirovljenicima.

Temeljem programa stipendiranja darovitih učenika i studenata planirana su sredstva za stipendiranje učenika srednjih škola i studenata u iznosu 37.560,00 eura.

**Naknade građanima i kućanstvima u naravi,** sačinjavaju: pomoći za sufinanciranje prijevoza socijalno ugroženih građana, sufinanciranje prehrane djece u vrtiću i učenika osnovne škole, pomoć i njega u kući za starije građane koji projekt provodi Hrvatski crveni križ – Gradsko društvo Opatija, pomoć socijalno ugroženim građanima u hrani i higijenskim potrepštinama, pomoć za nabavu školskih udžbenika.

Za sve učenike s područja Općine Lovran, polaznike Osnovne škole Viktor Car Emin, planirana su sredstva u iznosu 18.000,00 eura za sufinanciranje 50% cijene školske marende i 50% paušalnog iznosa cijene boravka učenika u produženom boravku.

**38 – Ostali rashodi**

**Ostali rashodi**, planirani su u iznosu od 400.770,00 eura, a u koje spadaju tekuće donacije u novcu u iznosu od 302.103,00 eura, tekuće donacije u naravi u iznosu 2.123,00 eura, rashodi za naknadu štete u iznosu 1.327,00 eura, izvanredni rashodi – proračunska zaliha u iznosu od 8.000,00 eura i kapitalne pomoći kreditnim i ostalim financijskim institucijama te trgovačkim društvima u javnom sektoru u iznosu 87.217,00 eura.

**Tekuće donacije,** planirane su tekuće donacije u novcu od toga: planirano je financiranje udruga od posebnog značaja, političkih stranaka, udruga u sportu, socijali i kulturi, Dobrovoljnog vatrogasnom društva Lovran i Crvenog križa Opatija.

Planirane su tekuće donacije u naravi na Projektu revitalizacije pitomog kestena Maruna.

**Kazne, penali i naknade štete,** planiran je rashod za naknadu štete koje su nastale kao posljedica elementarnih nepogoda.

**Kapitalne pomoći** planirane su u iznosu 87.217,00 eura, a namijenjene su za:

- kapitalna pomoć Liburnijskim vodama d.o.o. za izgradnju sanitarne kanalizacije visoke zone Lovrana – glavni kolektor liganj – Tuliševica, u iznosu 22.000,00 eura,

- kapitalna pomoć Liburnijskim vodama d.o.o. za izgradnju vodovoda, u iznosu 40.000,00 eura i

- kapitalna pomoć komunalnom društvu Autotrolej d.o.o., iz cijene prodanih autobusnih karata na području Općine Lovran, namijenjene ulaganju u komunalnu infrastrukturu, kupnju novih autobusa, u iznosu 25.217,00 eura,

* + - 1. **Rashodi za nabavu nefinancijske imovine**

**Rashodi za nabavu nefinancijske imovine**, planirani su rashodi u iznosu 1.616.628,00 eura, sačinjavaju ih rashodi za kupnju zemljišta, rashodi za ulaganja u poslovne objekte, izgradnju nerazvrstanih cesta, uređenje javnih površina, proširenje javne rasvjete, nabavu opreme, rashodi za kupnju prijevoznog sredstva, rashodi za ulaganja u izradu prostorno planske dokumentacije i za dodatna ulaganja na nefinancijskoj imovini.

**41 – Rashodi za nabavu neproizvedene dugotrajne imovine**

Planirani su rashodi za nabavu neproizvedene dugotrajne imovine i to rashodi za kupnju zemljišta i kupnju računalnih licenci.

**Zemljište**, planira se kupnja i zamjena zemljišta za potrebe realizacije kapitalnih projekata planiranih u 2024. godini te za kapitalne projekte čija se realizacija planira u narednim godinama, u iznosu 185.816,00 eura.

**Licence**, planiraju se rashodi za kupnju licenci, čija kupnja je nužna kod nabave nove računalne opreme, u iznosu 265,00 eura.

**42 – Rashodi za nabavu proizvedene dugotrajne imovine**

Planirani su rashodi za nabavu proizvedene dugotrajne imovine u iznosu 1.265.398,00 eura.

**Građevinski objekti**, planiraju se rashod za građevinske objekte u iznosu 1.158.218,00 eura, a odnose se na: izgradnju nerazvrstanih cesta (Program izgradnje nerazvrstanih cesta) i ostale građevinske objekte čija realizacija je planirana kroz Program uređenja javnih površina, Program proširenja javne rasvjete, Program odvodnje oborinske odvodnje, Program uređenja sportskih igrališta i Program proširenja groblja.

**Postrojenja i oprema,** planirani su rashodi za nabavu opreme u iznosu 45.000,00 eura, a odnose se na: nabavu nove računalne opreme, komunalne opreme na javnim površinama, opreme za grijanje i hlađenje uredskih prostora, uredske opreme i namještaja.

**Prijevozna sredstva,** planirani su rashodi se kupnja novog službenog vozila u iznosu 23.000,00 eura.

**Nematerijalna proizvodna imovina,** planiran je rashod u iznosu 39.180,00 eura, a odnosi se na rashode za nabavu novih računalnih programa i rashode za izradu prostorno planske dokumentacije.

**Ulaganja u računalne programe,** planira je rashod u iznosu 6.000,00 eura.

**Umjetnička, literarna i znanstvena djela**, pristupilo se izmjenama i dopunama Urbanističkog plana uređenja naselja Lovran, za koje namjene je planiran rashod u iznosu 33.180,00 eura.

**45 – Rashodi za dodatna ulaganja na nefinancijskoj imovini**

Planirani su rashodi za dodatna ulaganja na građevinskim objektima, u iznosu 165.149,00 eura, koji će se realizirati na objektima koji čine općinske poslovne prostore i zgradu Dječjeg vrtića u Lovranu.

* + - 1. **Primici od financijske imovine i zaduživanja**

**Primljeni krediti,** ne planira se zaduživanje u ovoj proračunskoj godini.

Općina Lovran zadužila se tijekom 2022. godine kod Zagrebačke banke d.d., u iznosu 3.000.000,00 kn / 398.168,43 eura, za potrebe refinanciranja dugoročnih kredita kod Erste&steiermarkische bank d.d. i Hrvatske banke za obnovu i razvitak.

* + - 1. **Izdaci za financijsku imovinu i otplate zajmova**

**54 – Izdaci za otplatu glavnice primljenih kredita i zajmova**

**Izdaci za otplatu glavnice primljenih kredita i zajmova,** planirana je otplata glavnice primljenih kredita od tuzemnih kreditnih institucija izvan javnog sektora u iznosu 99.543,00 eura.

**Otplata glavnice primljenih kredita od tuzemnih kreditnih institucija izvan javnog sektora,** Općina Lovran zadužila se kod Zagrebačke banke d.d., uzimanjem dugoročnog kredita broj 3288650370, partija broj 5100628163, za potrebe refinanciranja dugoročnih kredita kod Erste&steiermarkische bank d.d. i Hrvatske banke za obnovu i razvitak, tijekom 2022. godine, u iznosu 3 miliona kuna / 398.168,43 eura. Navedeni kredit je jedina dugoročna kreditna obveza Općine Lovran, otplata je započela u 2022. godini a završit će se u 2026. godini. Za otplatu navedenog kredita u 2024. godini planirani su izdaci u iznosu 99.543,00 eura.

* + 1. **Obrazloženja prenesenog viška proračuna Općine Lovran**

**92 – Rezultat poslovanja**

Planira se da će Općina Lovran u 2023. godini ostvariti manjak prihoda u iznosu -35.587,00 eura. Planirani manjak sastoji se od:

- višak prihoda poslovanja, nenamjenski prihod (opći prihodi i primici), u iznosu 220.000,00 eura,

- višak prihoda poslovanja, namjenski prihod od komunalnog doprinosa, u iznosu 72.712,00 eura,

- manjka prihoda kojeg čine prihodi od kapitalnih pomoći iz Državnog proračuna RH temeljem prijenosa EU sredstava (za Projekt Lovranska Lantina, u iznosu -5.973,00 eura i

- manjka prihoda od prodaje nefinancijske imovine, u iznosu -322.326,00 eura.

**1. 2. Obrazloženja posebnog dijela proračuna**

Obrazloženje posebnog dijela proračuna temelji se na obrazloženjima financijskih planova proračunskih korisnika, a sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja.

Obrazloženje posebnog dijela proračuna sastoji se od:

- obrazloženja rashoda i izdatakaproračuna prema organizacijskoj klasifikaciji i

- obrazloženja rashoda i izdataka proračuna prema programskoj klasifikaciji

**1.2.1. Obrazloženje rashoda i izdataka proračuna prema organizacijskoj klasifikaciji**

**Rashodi i izdaci proračuna** prema organizacijskoj klasifikaciji daje pregled plana proračuna po razdjelima i glavama, a iz kojeg je vidljivo da su ukupni rashodi planirani kroz tri razdjela, kako slijedi:

1. Razdjel 010 PREDSTAVNIČKA I IZVRŠNA TIJELA, koji se sastoji od tri glave:

01005 AKTIVNOSTI OPĆINSKOG VIJEĆA

01010 AKTIVNOSTI OPĆINSKOG NAČELNIKA

01015 MJESNI ODBORI

2. Razdjel 030 UPRAVNI ODJEL ZA DRUŠTVENE DJELATNOSTI, FINANCIJE I PRORAČUN, koji se sastoji od glave:

03005 Upravni odjel za društvene djelatnosti, financije i proračun,

3. Razdjel 040 UPRAVNI ODJEL ZA KOMUNALNI SUSTAV I PROSTORNO PLANIRANJE, koji se sastoji od glave:

04005 Upravni odjel za komunalni sustav i prostorno planiranje

**1.2.2. Obrazloženje rashoda i izdataka proračuna prema programskoj klasifikaciji**

**1.2.2.1. Razdjel 010 PREDSTAVNIČKA I IZVRŠNA TIJELA**

**Glava 01005 AKTIVNOSTI OPĆINSKOG VIJEĆA**

**Program: 1000 Predstavnička vlast, sačinjavaju ga sljedeće aktivnosti:**

A501051 Naknade za rad Općinskog vijeća i radnih tijela

A501053 Potpore političkim strankama

A501059 Međunarodna, regionalna i tuzemna suradnja

A501061 Javna priznanja Općine Lovran

**Opis programa:** Aktivnost naknade za rad Općinskog vijeća i radnih tijela obuhvaća stalne naknade za rad predstavničkog tijela te naknade za prisustvovanje sjednicama radnih tijela.

Aktivnošću potpore političkim strankama osigurana su sredstva za financiranje rada političkih stranaka koje su zastupljene u Općinskom vijeću Općine Lovran, a temeljem posebne odluke koju je donijelo Općinsko vijeće Općine Lovran.

Aktivnost međunarodne i regionalne suradnje podrazumijeva održavanje i uspostavljanje međugradske, međunarodne i međuregionalne suradnje, radi jačanja gospodarskih, kulturnih, sportskih i drugih veza te nastavak suradnje s gradovima prijateljima. Ujedno obuhvaća i aktivnosti vezane za organizaciju prijemnih i uzvratnih susreta međunarodnog, međuregionalnog i međugradskog karaktera. Pored navedenog ova aktivnost uključuje i protokolarnu reprezentaciju, te nabavke protokolarnih poklona i suvenira.

Aktivnost dodjele javnih priznanja podrazumijeva dodjelu temeljem Odluke o javnim priznanjima Općine Lovran, a dodjeljuju se nagrade Općine Lovran, nagrade za životno djelo te se imenuju počasni građani. Nagrada za životno djelo uključuje i financijsku naknadu.

**Cilj:** Osiguranje rada predstavničkog i ostalih tijela te vijeća talijanske nacionalne manjine, protokolarnih aktivnosti, upravljanje informacijama i komunikacijama, društvena zbivanja, promidžba općine, jačanje gospodarskih, kulturnih, sportskih i drugih veza na lokalnoj, državnoj i međunarodnoj razini, priznanje građanima za doprinos zajednici.

**Pokazatelj uspješnosti:** Razina i kvaliteta te postotak ostvarenja programa, transparentnost rada, zadovoljstvo građana donesenim odlukama, poboljšanje standarda i uvjeta života, prepoznatljivost zajednice unutar i van granica Republike Hrvatske.

**Program: 1001 Nacionalne manjine, sačinjavaju ga:**

**A501151 Vijeće talijanske nacionalne manjine**

**Opis programa:** Aktivnost - Vijeće talijanske nacionalne manjine, planiraju se aktivnosti u svezi programom rada talijanske nacionalne manjine. Aktivnost vijeća talijanske nacionalne manjine podrazumijeva troškove i naknade za rad Vijeća talijanske nacionalne manjine u Općini Lovran.

**Cilj:** Osiguranje rada predstavničkog i ostalih tijela, sudjelovanje talijanske nacionalne manjine u javnom životu Općine Lovran.

**Pokazatelj uspješnosti:** zadovoljstvo pripadnika talijanske nacionalne manjine u svakodnevnom životu zajednice, sudjelovanje u radu jedinice lokalne samouprave, kulturološka raznolikost

**Glava 01010 AKTIVNOSTI OPĆINSKOG NAČELNIKA**

**Aktivnosti općinskog načelnika realizirane su kroz programe:**

**Program: 1002 Izvršno tijelo,** koje se sastoji od sljedećih aktivnosti:

A501251 Naknada za rad izvršnog tijela

A501254 Proračunska zaliha

A501255 Sredstva pomoći za elementarne nepogode

A501257 Promidžba općine i informiranje

A501259 Pokroviteljstva

**Opis programa**: Aktivnosti u Programu Izvršnog tijela sadrže rashode koji se odnose na naknadu članovima radnih tijela općinskog načelnika, rashode za usluge objave u javnim glasilima informacija od značaja za stanovnike Općine Lovran te ostale nespomenute rashode poslovanja koji obuhvaćaju reprezentaciju.

Sredstava proračunske zalihe mogu se koristiti za financiranje rashoda nastalih pri otklanjanju posljedica elementarnih nepogoda, epidemija, ekoloških i ostalih nepredvidivih nesreća odnosno izvanrednih događaja tijekom godine. Sredstva proračunske zalihe za 2024. godinu planirana su u iznosu 8.000,00 eura. O korištenju sredstava proračunske zalihe odlučuje općinski načelnik te je obvezan tromjesečno izvijestiti Općinsko vijeće o korištenju iste.

Aktivnost sredstava pomoći za elementarne nepogode namijenjena je kao pomoć drugim proračunima ili fizičkim osobama uslijed elementarnih nepogoda.

Aktivnost promidžbe općine i informiranja namijenjena je za dodjelu sredstava za medijsko informiranje i promidžbu, temeljem javnog poziva sukladno Zakonu o elektroničkim medijima. Radi se o medijskim sadržajima u obliku tekstova, fotografija, video uradaka ili emitiranja sadržaja u medijima, mediji prate rad Općine Lovran i informiraju građane.

Planirani rashodi na aktivnosti Pokroviteljstvo odnose se na financijska pokroviteljstva načelnika nad domaćim i međunarodnim javnim događanjima u Općini Lovran, nad manifestacijama od važnosti za Općinu Lovran koje imaju jubilarni značaj, tradiciju ili humanitarno značenje, obljetnicama, nad važnim događajima iz povijesti, kongresima, konferencijama, znanstvenostručnim skupovima, festivalima, natjecanjima, izložbama, sajmovima i drugima događanjima koja imaju promotivni, humanitarni, sportski, ekonomski, turistički ili kulturni karakter te doprinose promociji i strateškim ciljevima Općine Lovran.

**Cilj:** Osiguranje rada izvršnog tijela i radnih tijela izvršnog tijela, vidljivost i transparentnost rada, obavještavanje građana, pomoć građanima u slučaju nepogoda, sudjelovanje u događanjima od značaja za Općinu Lovran

**Pokazatelj uspješnosti:** Postotak ostvarenja programa, zadovoljstvo građana donesenim odlukama, povećana razina upoznatosti građana sa radom Općine i donesenim odlukama, više događanja koji se odvijaju na području Općine Lovran sa dobrom posjećenošću.

**Program: 1003 Program manifestacija i obljetnica,** koji se sastoji od sljedećih aktivnosti:

A501350 Dan Općine Lovran

A501351 Karneval

A501354 Marunada

A501373 Manifestacije sufinancirane od Općina Lovran

A501374 Advent u Lovranu

A501376 Festival svjetlosti

A501378 Festival pokreta

**Opis programa:** U sklopu Programa manifestacija i obljetnica obuhvaćene su aktivnosti vezane za obilježavanje Dana Općine Lovran, svečane sjednice Općinskog vijeća, dodjele javnih priznanja, aktivnosti vezane za organizaciju sportskih, kulturnih i zabavnih manifestacija u sklopu Dana Općine Lovran. Uz ovu aktivnost uključeno je i organiziranje dugogodišnjih manifestacija popraćenih velikim brojem posjetitelja poput Karnevala, Marunade i Adventa te se dio odnosi na sufinanciranje dijelova tih manifestacija od strane udruga, temeljem javnog poziva. Unatrag nekoliko godina organizira se i festival Svjetlosti-Svjetlarna Lovran te od 2022.g. Festivala pokreta-FUGIP (festival umjetnosti glazbe i plesa).

**Cilj:** održati tradiciju, potaknuti što više društvenih zbivanja, promidžba općine, jačanje gospodarskih, kulturnih, sportskih i drugih veza, povećati posjećenost Lovrana i raznovrsnost ponude i izvan ljetnih mjeseci, povećati vidljivost i promociju Općine Lovran.

**Pokazatelj uspješnosti:** Razina i kvaliteta te postotak ostvarenja programa, zadovoljstvo građana društvenim zbivanjima i programima, zadovoljstvo građana donesenim odlukama, poboljšanje standarda i uvjeta života, povećanje posjećenosti od strane turista, cjelogodišnji turizam, povećanje broja noćenja temeljem organiziranih kulturnih i zabavnih manifestacija, raznovrsnost kulturnog i društvenog života.

**Program: 1004 Potpore od posebnog značaja,** koje se sastoji od sljedećih aktivnosti:

A501467 Potpore udrugama od posebnog značaja za razvoj zajednice - javni poziv

A501469 Potpore malih vrijednosti

**Opis programa:** Organizacije civilnog društva najjasnije mogu izraziti potrebe, zahtjeve i očekivanja skupina građana čije interese zastupaju pa se temeljem javnog poziva izabiru njihovi prijedlozi koji najviše odgovaraju potrebama zajednice.

U okviru programa Potpore udrugama od posebnog značaja za razvoj zajednice - javni poziv planira se provesti niz aktivnosti koje bi trebale doprinijeti kvalitetnijem razvoju civilnog društva. Iako neke aktivnosti nisu vezane isključivo za samo civilno društvo njihovom provedbom značajno se utječe na povećanje aktivnosti organizacija civilnog društva i njihov kvalitetan rad i razvoj. Radi se o donacijama udrugama za razvoj civilnog društva, zaštitu najugroženijih skupina u društvu, zaštita djece i starijih osoba, zaštita životinja kao i potpora programima udruga koje promiču interese antifašističkih boraca i hrvatskih branitelja.

U okviru aktivnosti Potpore malih vrijednosti dodjeljuju se sredstva po javnom pozivu za manje pojedinačne projekte, a ovisno o područjima-sport, obrazovanje i kultura, civilno društvo i socijalna skrb.

Kako bi se civilno društvo moglo kvalitetnije razvijati, a udruge koje djeluju na području Općine Lovran imati kompetencije i znanja rada u području civilnog sektora, planira se nastaviti provoditi predavanja i radionice temeljem kojih će ih se upoznati sa zakonskim poslovanjem udruga te obvezama koje proizlaze iz propisa vezanih za rad civilnog društva, budući se isto do sada pokazalo uspješnim.

**Cilj:** socijalna uključenost najosjetljivijih skupina u društvu, promicanje ljudskih prava, zaštita i unaprjeđenje okoliša, zaštita životinja i ostala područja djelovanja usmjerena na unapređenje društvene zajednice u cjelini.

**Pokazatelj uspješnosti:** Realizirani programi rada, realizacija projekata/programa za senzibiliziranje javnosti, veća suradnja sa svim relevantnim ustanovama i drugim društvenim akterima, povećane kompetencije članova udruga s područja Općine Lovran.

**Glava 01015 MJESNI ODBORI**

**Aktivnosti mjesnih odbora realizirane su kroz:**

**Program: 4000 Redovne aktivnosti mjesnih odbora,** koji se sastoji od sljedećih aktivnosti:

A504050 Poslovanje MO Lovranšćina

A504051 Poslovanje MO Medveja

A504052 Poslovanje MO Lovran-Bahova

A504053 Poslovanje MO Lovran-Rezine

**Opis programa:** Aktivnosti mjesnih odbora realiziraju se na način da svoje programe ostvaruju kroz Proračun Općine Lovran, zaključci i zapisnici sa sjednica vijeća mjesnih odbora dostavljaju se na provedbu upravnim odjelima Općine Lovran te se provode ukoliko su prihvatljivi.

**Cilj:** Uključivanje stanovnika u rad JLS, bolja povezanost i informiranost o potrebama stanovništva na područjima mjesnih odbora.

**Pokazatelj uspješnosti:** Realizirani programi rada mjesnih odbora, zadovoljstvo stanovništva, bolja i lakša komunikacija sa stanovništvom.

**1.2.2.2. Razdjel 030 - UPRAVNI ODJEL ZA DRUŠTVENE DJELATNOSTI, FINANCIJE I PRORAČUN**

**Glava 03005 Upravni odjel za društvene djelatnosti, financije i proračun**

**Program: 2000 Predškolski odgoj i školstvo,** koji se sastoji od sljedećih aktivnosti:

A502051 Sufinanciranje O.Š."V.C.Emina"

A502053 Stipendiranje učenika i studenata

A502055 Sufinanciranje Umjetničke škole Matka Brajše Rašana

A502057 Smještaj djece u ostale vrtiće na području PGŽ

A502059 Sufinanciranje dječjeg vrtića na području Općine Lovran

A502060 Sufinanciranje školskih marendi i boravka učenika u produženom boravku

A502061 Pomoć za nabavu školskih udžbenika

A502062 Nagrade učenicima za uspjeh u obrazovanju i rezultate na natjecanjima

**Opis programa:** U okviru Programa predškolski odgoj i školstvo u većinskom dijelu realiziraju se aktivnosti putem Dječjeg vrtića Opatija i Osnovne škole Viktor Car Emin iz Lovrana s kojima se zaključuje ugovor o sufinanciranju. U okviru aktivnosti sufinanciranja osnovne škole, radi se o osiguravanju sredstava za rad produženog boravka, nagrade učenicima za uspješno osmogodišnje školovanje, rad školskog sportskog kluba, prijevoz učenika na izvan učioničku nastavu, intelektualne usluge za radionice stručnog usavršavanja učitelja i učenika, prijevoz i kotizacija učenika na natjecanje, prvi koraci u prometu, što predstavlja osiguranje uvjeta rada u školi iznad državnog pedagoškog standarda.

Nadalje, u okviru aktivnosti Sufinanciranje školskih marendi i boravka učenika u produženom boravku realizira se dio programa koji se odnosi na sufinanciranje školskih marendi iznad iznosa koji se osigurava iz državnog proračuna te se sufinancira 50% cijene fiksnog dijela cijene produženog boravka, sve neovisno o socijalnom statusu.

Osim navedenog, u okviru aktivnosti Pomoć za nabavu školskih udžbenika Općina Lovran sufinancira nabavku ostalih obrazovnih materijala svim učenicima s područja Općine Lovran koji pohađaju osnovnu školu u Lovranu i ispunjavaju odlukom propisane uvjete.

Općina sufinancira rad Umjetničke škole Matka Brajše Rašana iz Labina za rad u prostorijama Osnovne škole Viktora Cara Emina Lovran, za izvođenje osnovnoškolskog glazbenog programa namijenjenog najmlađima i učenicima, za predmete: klavir, violina, flauta, klarinet, gitara i harmonika te osnovnoškolskog plesnog obrazovanja za predmet suvremeni ples.

U okviru aktivnosti sufinanciranja dječjeg vrtića na području Općine Lovran Program obuhvaća aktivnosti kojima se osiguravaju sredstva za provođenje društveno organiziranog predškolskog odgoja ostvarivanjem programa u deset odgojnih skupina u kojima se odvijaju programi organizirani u 4 skupine 10-satnog primarnog programa jaslica, 4 skupine 10-satnog primarnog programa vrtića, 1 skupina 5,5-satnog poludnevnog programa i 1 skupina 10 i 5,5, satnog kombiniranog programa grupe talijanske nacionalne manjine, za plaće zaposlenih, doprinose na plaće, ostale rashode vezane uz prava zaposlenika iz radnog odnosa, naknade za prijevoz, službena putovanja i stručno usavršavanje, uredski materijal i rashode za usluge (telefonske i druge usluge), objave u sredstvima javnog informiranja i druge rashode vezane za rad DV Opatija.

Za djecu koja se ne uspiju upisati u program rada Dječjeg vrtića u Lovranu, osigurava se sufinanciranje smještaja u ostale vrtiće na području PGŽ, no takvih potreba do sada nije bilo u većem broju. Osiguravanje sredstava za nesmetan i siguran rad ustanove kroz nabavu razne opreme neophodne za funkcioniranje predškolske ustanove.

Aktivnost stipendiranja učenika i studenata jedna je od aktivnosti koja doprinosi razvoju sustava i daje potporu mještanima Općine Lovran čija djeca polaze srednje škole i fakultete.

Izmjenama Odluke o stipendiranju učenika i studenata s područja Općine Lovran, olakšan je postupak, budući se više ne mora dostavljati dokumentacija o prihodima jer se radi o stipendiji za izvrsnost, a stipendije nisu u obvezi vraćati ukoliko učenik/student ne zadovolji zadani prosjek, što također olakšava situaciju. Kroz aktivnost nagrade učenicima za uspjeh u obrazovanju i rezultate na natjecanjima svake godine se nagrađuju učenici osnovne škole koji su svih osam godina završili sa odličnim uspjehom te učenici koji su postigli rezultate na školskim natjecanjima. Općina Lovran u nagrađivanju odličnih učenika sudjeluje i kroz aktivnost sufinanciranja osnovne škole (nagrađivanje u školi sukladno kriterijima škole) i kroz posebnu aktivnost gdje se nagrađivanje odvija sukladno propisima Općine Lovran.

**Cilj:** u potpunosti zadovoljiti propisane standarde odgovarajućom opremom na osnovi plana i programa škole i školskog kurikuluma. Postići opremljenost po pedagoškim standardima. Bolji uvjeti rada i učenja, postizanje standarda odgoja i obrazovanja na razini dostatnoj potreba učenika i njihovih roditelja**,** stvaranje jednakih mogućnosti odgoja i obrazovanja za svu djecu, posebice za djecu s teškoćama u razvoju, osiguranje potpore za prijevoz studenata te stipendije izvrsnim učenicima i studentima, povećanje standarda objekata osnovnoškolskog obrazovanja, posebice kroz nabavku opreme i ulaganja u imovinu**,** razvijanje posebnih talenata, kreativnosti, sposobnosti i radnih navika**,** organizacija nastavnih i izvannastavnih aktivnosti za učenike, uključivanje učenika osnovnih škola u razne sportske aktivnosti te aktivnosti vezane uzekologiju i prirodu, povećanje kompetencija učenika u rješavanju problema te zadovoljstva učenika u školi. Motivacija njihovih učitelja i nastavnika, zaposlenim roditeljima pružiti mogućnost zbrinuti djecu u školi pod stručnim nadzorom; omogućavanje učenicima od I. do IV. razreda obaviti svoje školske obveze uz pomoć učitelja nakon nastave.

Cilj sufinanciranja Umjetničke škole Matka Brajše Rašana je omogućavanje djeci da steknu osnovnoškolsko glazbeno obrazovanje u mjestu u kojem žive.

Cilj programa redovnog predškolskog odgoja je da radom i zalaganjem stručnih odgajatelja, u skladu sa suvremenim metodologijama i spoznajama, organizira život i rad djece, na način da se djetetu osigura optimalan i kreativan razvoj, sigurna i zdrava okolina za igru i učenje, a roditeljima pruži pomoć u brizi za sigurnost djeteta u vremenu u kojem oni ne mogu skrbiti o njima.

Razvoj i unaprjeđenje djelatnosti predškolskog odgoja kroz provođenje programa sukladno indikacijama u Nacionalnom kurikulumu za rani i predškolski odgoj i obrazovanje i Pedagoškim standardima.

**Pokazatelj uspješnosti:** Veće zadovoljstvo roditelja i lokalne zajednice, povećanje razine znanja učenika**,** realizacija aktivnosti koje su utvrđene nastavnim planom i programom, a koje se odnose na boravak djece u školi po završetku redovite nastave, povećan broj učenika uključenih u sportske aktivnosti**.** Osnovna škola opremljena je na način da udovoljava propisanim standardima te potrebama i zahtjevima struke, rezultati natjecanja na međugradskoj, županijskoj, međužupanijskoj i državnoj razini, doprinos ka primjerenijoj socijalnoj integraciji. Velik je broj djece polaznika glazbene škole.

**Program: 2001 Kultura,** koji se sastoji od sljedećih aktivnosti:

A502150 Sufinanciranje Gradske knjižnice Grada Opatije

A502152 Izdavanje Lovranskog lista

A502153 Održavanje javnog sata

A502168 Programi i manifestacije u kulturi

**Opis programa:** Aktivnost sufinanciranja Gradske knjižnice Grada Opatije, ogranak Lovran obuhvaća podmirenje osnovnih troškova- plaća i drugih troškova zaposlenice i udjela u plaći ravnatelja GK Opatija, energija i komunalne usluge, računalne usluge, uredski materijal, tekuće i investicijsko održavanje te nabavku knjižne građe. Knjižnična djelatnost od posebnog je društvenog interesa za lokalnu zajednicu. Knjižnica ima nezanemarivu informacijsku, obrazovnu, kulturnu i socijalnu ulogu u društvenom životu Općine, posebno za stariju populaciju. Knjižnica trenutno broji 534 člana te je u periodu do 31.10. u knjižnici posuđeno 5937 naslova (knjige i igračke). Čitaonicu prema navodima iz knjižnice dnevno posjeti 10 korisnika (dnevni tisak i internet za korisnike), a Odjel za odrasle i dječji odjel dnevno posjeti u prosjeku 25-30 korisnika, kao i grupe predškolske djece vrtića i učenika OŠ Lovran. U turističkoj sezoni knjižnicu posjećuju i domaći gosti kao i sezonski radnici (za što se izdaje turistička iskaznica).

Vrlo važna je aktivnost izdavanja Lovranskog lista, kao periodičnog informacijskog sredstva za velik dio građana, kroz koji se obrađuju lokalne teme iz prethodnog razdoblja. Tijekom godine se izdaje otprilike tri broja Lovranskog lista koji je već godinama odlično prihvaćen od strane lokalnog stanovništva i šire. Aktivnost održavanja javnog sata odnosi se na svakodnevni obilazak, navijanje i kontrolu sata, kao tradicionalnog i poznatog lovranskog detalja na koji su navikli mještani, ali ga rado vide i posjetitelji.

Aktivnost programi i manifestacije u kulturi obuhvaća programe i aktivnosti na području kulture koje Općina Lovran organizira samostalno ili za to angažira stručne osobe, a realiziraju se prema unaprijed određenom mjesečnom programu na području Općine Lovran u galeriji Laurus, kinu Sloboda, u prostorima na otvorenom i slično.

Cilj: Stručno i kontinuirano obavljanje knjižnične i nakladničke djelatnosti te unapređenje rada kulturne ustanove (knjižnice) koja doprinosi kvaliteti kulturnog života građana. Zadovoljenje intelektualnih i kulturnih potreba građana i turista. Nabava knjižnične građe i odgovarajuća tehnička opremljenost knjižnice. Djeci i mladima približiti knjižnični prostor kao mjesto privlačnih sadržaja. Povećanje kulturne i turističke ponude Općine Lovran. Očuvanje čakavskog narječja i upoznavanje što šire populacije s istim, međunarodno povezivanje, međunarodna vidljivost.

Pokazatelj uspješnosti: Broj članova odnosno posjeta Knjižnici te broj učlanjenja djece i mladih u Knjižnicu. Broj knjižničnih jedinica, povećanje broja posudbe naslova, posjećenost kulturnih događanja i posjetitelja istih, medijska vidljivost, povećanje broja noćenja temeljem organiziranih kulturnih i zabavnih manifestacija, zadovoljstvo građana, ostvarenje novih ideja međunarodne suradnje.

**Program: 2002 Javne potrebe u kulturi,** koji se sastoji od sljedećih aktivnosti:

A502258 Potpore udrugama u kulturi-javni poziv

**Opis programa:** Po provedenom javnom pozivu sufinanciraju se programi i aktivnosti udruga u kulturi koji su usmjereni na rad s djecom i mladima, zaštitu očuvanja kulturnih dobara, nakladničkoj, knjižnoj i knjižničnoj djelatnosti, muzejsko-galerijskoj djelatnosti i likovnoj umjetnosti, djelatnosti dramske umjetnosti, plesa i pokreta, filmskoj i glazbenoj djelatnosti, njegovanju običaja i kulturnog nasljeđa, očuvanju čakavskog izričaja i folklora kao i ostale djelatnosti s područja kulture, koje svoje aktivnosti i programe realiziraju na području Općine Lovran.

**Cilj:** povećanje društvene uključenosti građana, posebice djece i mladih u kulturni život, povećanje turističke ponude Općine Lovran kroz kulturne aktivnosti te povećanje broja noćenja temeljem organiziranih manifestacija.

**Pokazatelj uspješnosti:** Povećan broj građana koji sudjeluju i pohađaju kulturne događaje, povećanje raznovrsnosti kulturne i zabavne ponude.

**Program: 2003 Javne potrebe u sportu**, koji se sastoji od sljedećih aktivnosti:

A502350 Potpora udrugama u sportu-javni poziv

A502370 Nagrade sportašima za osvojene medalje na sportskim natjecanjima

**Opis programa:** Udruge u sportu realiziraju svoje programe posredstvom Zajednice sportskih udruga Općine Lovran.

U Lovranu djeluje 11 sportskih udruga, u okviru kojih svoje aktivnosti provode registrirani igrači, ali procjene govore da se rekreativno i pojedinačno sportskim aktivnostima na području Općine Lovran bavi velik broj stanovnika, najviše djece i mladih. Kako bi se sport u Općini Lovran mogao pravilnije razvijati, a aktivnosti provoditi koordinirano, sportske udruge su sukladno odredbama Zakona o sportu osnovale Zajednicu sportskih udruga Općine Lovran (u daljnjem tekstu: Zajednica). Zajednica obavlja Zakonom definirane poslove, prvenstveno usklađuje aktivnosti svojih članica, potiče i promiče sport u svim svojim oblicima, te daje prijedloge za razvoj sporta u Općini Lovran. Zajednica predlaže Općini Lovran financijske okvire sufinanciranja rada sportskih udruga u cijelosti, raspisuje i provodi Javni poziv za sufinanciranje redovnih programa rada klubova. Zajednica izrađuje plan alokacije sredstava za programsku djelatnost sportskih udruga, te skrbi za isplatu tih sredstava sukladno godišnjem planu. Također, Zajednica osigurava potrebe za realizaciju manifestacija u sportu u obimu definiranom Programom rada, te realizira druge programe u okviru njene nadležnosti.

Kroz aktivnost nagrade sportašima za osvojene medalje na sportskim natjecanjima nastoji se sportaše nagraditi za ostvarene uspjehe te dodatno motivirati za daljnje sportske aktivnosti.

**Cilj:** Povećanje broja članova sportskih udruga i povećanje društvene uključenosti građana, posebice djece i mladih, obogaćivanje turističke ponude Općine Lovran kroz aktivnosti u sportu te povećanje broja noćenja temeljem organiziranih manifestacija u sportu, učiniti Lovran prepoznatljivim sportskim središtem sa što više sportskih događanja i aktivnosti.

**Pokazatelj uspješnosti:** Povećan broj građana koji se bave sportom i sportskom rekreacijom, povećan broj djece i mladih u sportskim aktivnostima i klubovima, prepoznatljivost sportskih uspjeha.

**Program: 2004 Socijalna skrb,** koji se sastoji od sljedećih aktivnosti:

A502451 Pomoći kućanstvima za stanovanje

A502455 Pomoć u kući osobama treće životne dobi

A502456 Potpore za novorođeno dijete

A502457 Pomoć u novcu obiteljima i pojedincima

A502459 Pomoć u naravi za pogrebne troškove

A502460 Prehrana djece u vrtiću

A502461 Prehrana dojenčadi

A502462 Sufinanciranje prijevoza učenika i studenata

A502463 Prehrana učenika u osnovnoj školi-uvjet prihoda

A502464 Pomoć obiteljima i kućanstvima za prehranu i higijenske potrepštine

A502465 Pomoć u naravi - javni prijevoz invalida, dobrovoljnih davatelja krvi i umirovljenika

A502468 Humanitarna djelatnost Hrvatskog crvenog križa

A502470 Potpore humanitarnim organizacijama i udrugama u socijali - javni poziv

A502471 Pomoć umirovljenicima

A502472 Prijevoz pokojnika

**Opis programa:** Program socijalne skrbi realizira se u skladu s potrebama i interesima socijalno ugroženih pojedinaca s područja Općine Lovran. Radi se o pomoći u naravi: prehrana djece u vrtiću i osnovnoj školi, prehranu dojenčadi, nabava paketa hrane i higijenskih potrepština, sufinanciranje cijene prijevoza učenika i studenata, prijevoz invalida, HRVI i dobrovoljnih davalaca krvi.

Osobe starije životne dobi i slabijeg imovinskog stanja, koriste pomoć u kući koji dio programa se realizira posredstvom Hrvatskog crvenog križa – Gradsko društvo Opatija. Program se realizira i radom humanitarnih udruga koje svojim aktivnostima poboljšavaju kvalitetu života najugroženijih skupina stanovništva. Opći programi socijalne skrbi obuhvaćaju niz aktivnosti koje provodi nadležni Upravni odjel Općine Lovran, a usmjereni su građanima slabijeg imovnog stanja, s ciljem osiguranja višeg standarda socijalne zaštite od onoga koji je propisan i kojega osiguravaju tijela i institucije na državnoj razini. Sukladno zakonskim obvezama i pravima koja proizlaze iz općinske Odluke o socijalnoj skrbi, građani mogu ostvariti sljedeća prava i oblike pomoći: pravo na jednokratnu novčanu pomoć, pravo na potporu za novorođeno dijete, pravo na potpore u vezi s odgojem i obrazovanjem, pravo na podmirenje dijela troškova boravka djece u predškolskim ustanovama, pravo na potporu za troškove školske marende, pravo na potporu za troškove ručka u programu produženog boravka u osnovnoškolskoj ustanovi, pravo na podmirenje troškova usluge pomoći u kući, pravo na potporu umirovljenicima s niskim primanjima, pravo na potporu za podmirenje troškova pogreba.

**Cilj:** zaštita životnog standarda i zbrinjavanja socijalno ugroženih osoba, temeljem kriterija propisanih Odlukom o socijalnoj skrbi Općine Lovran, razvoj sustava socijalne skrbi kroz financiranje raznih oblika socijalnih pomoći i usluga geronto-domaćica putem Hrvatskog Crvenog križa Gradskog društva Opatija, socijalno ugroženim osobama, osobama s financijskim i/ili zdravstvenim poteškoćama, umirovljenicima slabijeg imovnog stanja te financiranje nataliteta.

**Pokazatelj uspješnosti:** Sustavno i kontinuirano pružanje raznih i što kvalitetnijih usluga socijalno najugroženijim skupinama građana, pomoć kućanstvima u podmirivanju troškova; poticanje obrazovanja mladih, smanjenje cijene prijevoza studenata, pomoć sve većem broju obitelji te sustavna briga o djeci i mladima kroz razne aktivnosti.

**Program: 2005 Sufinanciranje zdravstvenog programa Doma zdravlja PGŽ,** koji se sastoji od sljedećih aktivnosti:

A502552 Sufinanciranje rada turističke ambulante

A502554 Sufinanciranje Doma zdravlja PGŽ za dežurstvo u Rijeci, Cambierieva 2

A502555 Sufinanciranje Doma zdravlja PGŽ za palijativnu skrb bolesnika

A502556 Sufinanciranje Doma zdravlja PGŽ za rad ambulante opće / obiteljske medicine u Lovranu

A502557 Sufinanciranje Doma zdravlja PGŽ za nadstandard cijepljenja

**Opis programa:** Program zaštita, očuvanje i unaprjeđenje zdravlja građana svih dobnih skupina, kroz osiguravanje odgovarajuće razine tjelesnog i mentalnog zdravlja, pružanje višeg zdravstvenog standarda građanima od onog kojeg propisuje Hrvatski zavod za zdravstveno osiguranje, a postiže se kroz sufinanciranje Doma zdravlja PGŽ.

**Cilj:** poboljšanje standarda zdravstvene zaštite, poboljšanje uvjeta u zdravstvenim ustanovama, zaštita i unapređenje zdravlja građana svih dobnih skupina.

**Pokazatelj uspješnosti:** Povećanje efikasnosti medicinske pomoći, dostupnost učinkovitih terapija, podizanje svijesti građana o potrebi prevencije bolesti kroz rad udruga u socijali-javni poziv.

**Program: 2006 Zdravstvena zaštita,** koji se sastoji od sljedećih aktivnosti:

A502651 Pomoć djeci s teškoćama u govoru-logopedske vježbe

A502653 Preventivni zdravstveni pregledi

**Opis programa:** Kroz aktivnost pomoći djeci s teškoćama u govoru-logopedske vježbe financira se ili sufinancira djeci s područja Općine Lovran usluga logopeda u prostorima na području Općine Lovran što roditeljima olakšava cijeli postupak.

Kroz aktivnost preventivnih zdravstvenih pregleda građanima se omogućavaju besplatni ili sufinancirani preventivni zdravstveni pregledi koji se također provode na području Općine Lovran kako bi svima, a posebno starijoj populaciji bili dostupniji.

**Cilj:** poboljšanje standarda zdravstvene zaštite, dostupniji preventivni pregledi mještanima, povećanje preventive

**Pokazatelj uspješnosti:** zadovoljstvo građana, prevencija bolesti, informiranje građana

**Program: 3000 Poslovanje općinske uprave,** koji se sastoji od sljedećih aktivnosti:

A503050 Poslovanje Općinske uprave

K503051 Nabava opreme za potrebe upravnih tijela

A503052 Izdaci za financijsku imovinu i otplatu zajmova Općine Lovran

K503055 Nabava službenog vozila

**Opis programa:** Program obuhvaća aktivnosti kojima se osiguravaju sredstva za plaće zaposlenih, doprinose na plaće, ostale rashode vezane uz prava zaposlenika iz radnog odnosa, naknade za prijevoz, službena putovanja i stručno usavršavanje, uredski materijal i rashode za usluge (telefonske i druge usluge), objave u sredstvima javnog informiranja i druge rashode vezane za rad Upravnog odjela. Također, planirani su rashodi koji se odnose na cjelokupno poslovanje općinske uprave, posebice troškovi poštarine, pristojbi, računalne usluge, obavijesti, oglašavanje i objave oglasa, javnih poziva, čestitki, natječaja, osmrtnica i ostalih oglasa u elektroničkim i tiskanim medijima programa, rashodi za materijal i energiju koji obuhvaćaju nabavu uredskog materijala, literature, sredstva za čišćenje, potrošnju električne energije, goriva za službena vozila i nabavu lož ulja, rashodi za usluge koji obuhvaćaju troškove telefona i mobitela, usluge interneta, usluge tekućeg održavanja, usluge promidžbe i informiranja, objave oglasa i natječaja, komunalne usluge, zakupnine i slično.

Aktivnosti vezane za nabave opreme za potrebe upravnih tijela obuhvaćaju nabavu računala, računalne opreme i drugih tehničkih uređaja koji se svake godine obnavljaju po principu zamjene najstarijih uređaja ili uređaja koji više nisu funkcionalni te uređenje informatičke mreže u dijelu uprave (usklađenje s novim Uredbom o uredskom poslovanju), plaćanje višegodišnjih licenci i dr.

U okviru aktivnosti nabave službenog vozila planira se zamjena jednog od službenih vozila.

**Cilj:** Funkcionalnost, efikasnost i učinkovitost općinske uprave, provođenje politike plaća i drugih materijalnih prava zaposlenika upravnog odjela u skladu s proračunskim mogućnostima te osiguranje sredstva za nesmetano obavljanje upravnih, stručnih i ostalih poslova. Ujedno, poboljšanje i kontrola rada ustanova i drugih proračunskih korisnika te zakonito i racionalno raspolaganje proračunskim sredstvima, zakonito postupanje u primjeni propisa na kojima je utemeljen platni sustav dužnosnika i službenika, postupanje po drugim propisima. Nesmetan i učinkovit rad Uprave.

**Pokazatelj uspješnosti:** Učinkovit rad Uprave u cjelini uz zadržavanje troškova aktivnosti odjela u okviru Proračunom predviđenih iznosa, ispunjavanje zakonskih obveza i obveza preuzetih Kolektivnim ugovorom za zaposlene, ispunjavanje obveza prema drugim propisima. Zadovoljenje potreba građana.

**1.2.2.3. Razdjel 040 - UPRAVNI ODJEL ZA KOMUNALNI SUSTAV I PROSTORNO**

**PLANIRANJE**

**Glava 04005 Upravni odjel za komunalni sustav i prostorno planiranje**

**Program: 5000 Prostorno i urbanističko planiranje,** koji se sastoji od sljedećih aktivnosti:

K505050 Izrada prostornih planova

A505053 Zavod za prostorno uređenje PGŽ korištenje Informacijskog sustava prostornog uređenja PGŽ

A505054 Nadogradnja GIS sustava

**OPIS:** Program obuhvaća aktivnosti na pripremi, izradi i donošenju dokumenata prostornog uređenja provođenjem kojih se ostvaraju preduvjeti za prostorni, gospodarski, društveni i ekonomski razvoj Općine Lovran uz osiguranje zaštite prostora i okoliša te primjenu odgovarajućih okvira raspolaganja prostorom primjenom načela održivosti prostornog razvitka i osiguranja javnog interesa. U okviru aktivnosti izrada prostornih planova planiraju se rashodi za izradu izmjena Prostornog plana Općine Lovran, UPU naselja Medveja. U okviru aktivnosti Zavod za prostorno uređenje korištenje Informacijskog sustava prostornog uređenja PGŽ sufinanciranje troškova informacijskog sustava prostornog uređenja Primorsko-goranske županije, te se planira nadogradnja GIS sustava općine Lovran.

**CILJ:** Unaprijediti urbani standard prostornih cjelina i opći standard života na području Lovrana

**Program: 5001 Tekuće održavanje komunalne infrastrukture,** koji se sastoji od sljedećih aktivnosti:

A505164 Održavanje čistoće javnih površina

A505151 Održavanje javnih i nerazvrstanih cesta

A505152 Održavanje javne rasvjete

A505153 Održavanje javnih izljeva, hidranata i javnih cisterni

A505154 Dezinsekcija i deratizacija

K505157 Nabava komunalne opreme

A505159 Održavanje komunalne infrastrukture

A505160 Sustav bežičnog interneta

A505163 Održavanje zelenih površina - parkovi i ostale zelene površine

A505165 Čuvanje imovine na javnim površinama

A505166 Veterinarsko higijeničarska služba

A505167 Aktivnosti na projektu izgradnje širokopojasne infrastrukture - e-Županija

A505168 Aktivnosti na projektu zaštite životinja

A505170 Održavanje javnih wc-a

**OPIS:** Održavanje čistoće javnih površina obuhvaća redovno i vanredno čišćenje javnih površina od strane komunalnih društava Komunalac d.o.o. i Stubica d.o.o. Održavanje javnih i nerazvrstanih cesta obuhvaća rashode za tekuće održavanje nerazvrstanih cesta u naseljima, tekuće održavanje kolnika i nogostupa i poslove postavljanja, zamjene prometnih znakova, kao i redovno održavanje horizontalne signalizacije. Održavanje javne rasvjete obuhvaća održavanje instalacija javne rasvjete i podmirivanje troškova električne energije za rasvjetljavanje površina javne namjene te postavljanje prigodne dekorativne rasvjete.

Održavanje javnih izljeva, hidranata i javnih cisterni te provođenje mjera dezinsekcije i deratizacije na javnim površinama obuhvaća rashode za usluge za obavljanje navedenih djelatnosti. Održavanje te postavljanje komunalne opreme obuhvaća poslove na održavanju, zamjeni i nabavi komunalne opreme. Tekući poslovi održavanja komunalne infrastrukture obuhvaćaju rashode za isporuku komunalnih usluga. Održavanjem sustava bežičnog interneta se osigurava besplatan pristup bežičnom internetu na lokacijama koje su pokrivene navedenom uslugom. Održavanje zelenih površina obuhvaća poslove vezane za uređenje, sadnju, košnju, zalijevanje parkova, zaštitu zelenila, stabala i općenito zelenih površina u vlasništvu Općine Lovran putem komunalnog društva Stubica d.o.o.. Čuvanje komunalne opreme i imovine na javnim površinama i poslovi veterinarske službe povjeravaju se ovlaštenom društvu putem javnog natječaja.

Izgradnja širokopojasne infrastrukture u sklopu projekta e-županija obuhvaća troškove u okviru provedbe projekta. Održavanje javnih WC-a obuhvaća poslove održavanja čistoće i ispravnosti javnih nužnika, a povjereno je komunalnom društvu Stubica d.o.o..

**CILJ:** Cilj provođenja navedenih aktivnosti u sklopu programa je održavanje standarda komunalnog uređenja, opremljenosti i uređenja naselja.

**Program: 5003 Nerazvrstane ceste,** koji se sastoji od sljedećih aktivnosti:

K505372 Uris nerazvrstanih cesta Općine Lovran

K505377 Cesta za žičaru u Medveji

K505378 Spojna cesta Medveja - Kali

K505383 Spojna cesta ulice Brajdice i Ulice Rezine

K505386 Nerazvrstana cesta 138

**OPIS:** U okviru programa završavaju se radovi na urisu nerazvrstanih cesta u katastar, osiguravaju se sredstva za otkup zemljišta za potrebe izgradnje pristupne ceste polazne stanice žičare u Medveji čija realizacija ovisi o dovršetku postupka izvlaštenja, te sredstva za pripremu spojne ceste Medveja – Kali. U 2024. godini planira se nastavak izrade projektne dokumentacije za izdavanje građevinske dozvole za izgradnju spoja ulice Brajdice i Ulice Rezine. Također planirana je izgradnja Nerazvrstane ceste 138 na području Školarova iznad Plodina koju će financirati investitor sukladno sklopljenom ugovoru o uređenju građevinskog zemljišta.

**CILJ:** Uređenje prometa kojim se osigurava sigurnije, brže i kvalitetnije, kako pješačko, tako i kolno prometovanje.

**Program: 5004 Uređenje javnih površina,** koji se sastoji od sljedećih aktivnosti:

K505450 Uređenje Obalnog puta Lovran  
K505451 Uređenje javnih površina uz obalni put

K505481 Uređenje nogostupa Lovran-Medveja

K505531 Uređenje lovranskih plaža

K505588 Uređenje Parka hrvatskih branitelja

K505597 Uređenje dječjih igrališta

K505599 Izgradnja sustava tehničke zaštite javnih površina i objekata

K505600 Rekonstrukcija rampe za osobe sa invaliditetom na plaži Medveja

K505601 Uređenje parkirališta Brajdice

**OPIS:** Program obuhvaća kapitalne projekteuređenja javnih površina uz obalni put u Lovranu, izradu projektne dokumentacije za izgradnju novog dijela obalne šetnice na potezu Lovran-Medveja koja se namjerava sufinancirati EU sredstvima, sredstva za uređenje lovranskih plaža, izgradnju sustava navodnjavanja u Parku hrvatskih branitelja, uređenja dječjih igrališta, sredstva za izgradnju sustava tehničke zaštite javnih površina i objekata, rekonstrukciju rampe za osobe s invaliditetom na plaži Medveja te sredstva za rekonstrukciju parkirališta Brajdice.

**CILJ:** povećati kvalitetu života te društveni i socijalni standard uređenjem javnih površina, sportskih i rekreacijskih sadržaja, parkova te obalnog pojasa.

**Program: 5005 Javna rasvjeta, koji se sastoji od sljedećih aktivnosti:**

K505550 Izgradnja javne rasvjete u Lovranskoj Dragi

K505551 Izgradnja javne rasvjete u Medveji

K505558 Izgradnja JR u Lignju

K505559 Izgradnja JR u Tuliševici

K505562 Izgradnja JR Lovran

**OPIS:** U okviru programa realiziraju se projekti izgradnje i nadogradnje mreže javne rasvjete u naseljima na području Općine Lovran.

**CILJ:** Unapređenje kvalitete, sigurnosti i razine uslužnosti kolne i pješačke prometne infrastrukture i

**Program: 5006 Odvodnja oborinske kanalizacije, koji se sastoji od sljedećih aktivnosti:**

K505650 Izgradnja oborinske kanalizacije

**OPIS:** Ovim programom planiraju su troškovi namijenjeni razvoju sustava urbane odvodnje oborinskih voda

**CILJ:** Osigurati učinkovit i razvijen sustav odvodnje oborinskih voda radi osiguranja prometovanja, zaštite okoliša i vodotoka od kontaminacije, te sprečavanje erozije tla i nastanka šteta na imovini i komunalnoj infrastrukturi.

**Program: 5007 Odvodnja i pročišćavanje otpadnih voda (sanitarna kanalizacija**), koji se sastoji od sljedećih aktivnosti:

A505753 Sufinanciranje priključka na odvodnju

A505755 Izgradnja sanitarne kanalizacije visoke zone Lovrana - glavni kolektor Liganj – Tuliševica

OPIS: Aktivnost Izgradnja sanitarne kanalizacije visoke zone Lovrana - glavni kolektor Liganj – Tuliševica realizira u suradnji s Liburnijskim vodama d.o.o. s kojim društvom je Općina Lovran temeljem ugovora financiranju izgradnje vodnih građevina na području Općine Lovran te će po preuzetim obvezama Općina Lovran nastaviti sufinancirati izgradnju sanitarne kanalizacije visoke zone Lovrana - glavni kolektor Liganj – Tuliševica.

**CILJ:** Zaštita čovjekovog zdravlja sprečavanjem kontakta sanitarnih i pitkih voda

**Program :** **5008 Opskrba pitkom vodom,** koji se sastoji od sljedećih aktivnosti:

A505850 Kapitalna pomoć K.D. „Liburnijske vode“ d.o.o. za izgradnju vodovoda

**OPIS:** Program se realizira u suradnji s Liburnijskim vodama d.o.o. temeljem Ugovora o financiranju izgradnje vodnih građevina na području Općine Lovran. Ovom aktivnošću se planiraju rashodi za kapitalnu pomoć za realizaciju projekta rekonstrukcije cjevovoda Učka koji će biti prijavljen na financiranje kroz Nacionalni program Oporavak i otpornost. Ukupna vrijednost projekta je procijenjena na 9,2 milijuna Eura, projekt se planira provoditi od 2023.g. do 2026.g., nositelj projekta je K.D. Liburnijske vode d.o.o., a udio Općine Lovran iznosi 14%.

**Program: 5009 Gospodarenje otpadom,** koji se sastoji od sljedećih aktivnosti**:**

A505912 Provođenje aktivnosti vezanih uz gospodarenje otpadom

A505917 Sufinanciranje troškova upravljanja i održavanja saniranog odlagališta Osojnica

**OPIS:** Program gospodarenja otpadom obuhvaćene su aktivnosti vezane uz gospodarenje otpadom i aktivnosti na upravljanju i održavanju saniranog odlagališta otpada Osojnica, provođenje aktivnosti vezanih uz gospodarenje otpadom.

**CILJ:** Osigurati adekvatnu zaštitu okoliša, voda i ljudskog zdravlja te smanjiti količinu odbačenog komunalnog otpada i nerazvrstanog otpada

**Program: 5010 Javni prijevoz,** koji se sastoji od sljedećih aktivnosti:

A505920 Prijevoz putnika u javnom sektoru-KD "Autotrolej"

**OPIS:** Ovim programom sufinancira se troškovi mjesnog i međumjesnog javnog prijevoza na području Općine Lovran. Obavljanje komunalne usluge povjereno je komunalnom društvu Autotrolej d.o.o. s kojim je zaključen Okvirni ugovor o uslugama u javnom interesu i osiguranja javnog prijevoza na području Općine Lovran za razdoblje od 2020. do 2026. godine, od 30. studenog 2020. godine, kojim su definirani uvjeti obavljanja komunalnog prijevoza putnika na području Općine Lovran**.**

**CILJ:** Povećati mobilnosti, zaštitu okoliša i smanjiti štetne emisija stakleničkih plinova u prometu te povećati kvalitetu života stanovnika Općine Lovran

**Program: 5011 Zaštita od požara,** koji se sastoji od sljedećih aktivnosti:

A505931 Provedba plana zaštite od požara

A505932 Sufinanciranje Javne vatrogasne postrojbe Opatija

A505933 Sufinanciranje Dobrovoljnog vatrogasnog društva Lovran, putem Područne vatrogasne zajednice Liburnije

**OPIS:** Program zaštite od požara obuhvaća provedbu preventivnih aktivnosti u sklopu Plana zaštite od požara, sufinanciranje javne vatrogasne postrojbe te djelatnosti dobrovoljnog vatrogasnog društva.

**CILJ:** Zaštititi osobe i imovinu od štetnih djelovanja požara, otkloniti opasnosti od nastanka požara, učinkovito gasiti i spriječiti širenje požara, te spriječiti i smanjiti štetne posljedice požara.

**Program: 5013 Stambeni i poslovni prostori, koji se sastoji od sljedećih aktivnosti:**

A505950 Održavanje stambenog i poslovnog prostora

K505969 Dodatna ulaganja u građevinske objekte

A505995 Obnova krova zgrade Stari grad 92

K506001 Uređenje zgrade dječjeg vrtića u Lovranu

K506002 Uređenje nogometnog igrališta u Lovranu

K506003 Uređenje pomoćnog nogometnog igrališta U Lovranu

K506004 Uređenje školskih igrališta

A506005 Održavanje sportskih objekata

**OPIS:** U okviru ovog programa osiguravaju se sredstva za tekuće održavanje stambenih i poslovnih nekretnina u vlasništvu Općine Lovran te za investicijsko održavanje, rekonstrukciju i izgradnju objekata poslovne, društvene, kulturne i sportske namjene.

U okviru aktivnosti održavanje stambenog i poslovnog prostora realiziraju se rashodi za električnu energiju, komunalne usluge, usluge čišćenja prostora, rashodi za stambenu pričuvu i rashodi održavanje poslovnih i stambenih prostora.

Dodatna ulaganja u građevinske objekte obuhvaćaju rashode uređenja stambenih i poslovnih prostora u vlasništvu Općine Lovran, za potrebe općinske uprave i za potrebe najma.

U sklopu aktivnosti Obnova krova zgrade Stari grad 92 planiraju se sredstva za sanaciju dotrajalog krovišta u sklopu prinudne uprave. Tijekom 2023. g. sa stanarima se planira utvrditi konačni razdioba troškova i početak sanacije.

Kapitalno ulaganje u zgradu dječjeg vrtića u Lovranu obuhvaća troškove na rekonstrukciji sustava opskrbe toplom vodom za potrebe vrtićkih skupina i kuhinje te praonice ugradnjom radi osiguranja neprekinute opskrbe tople vode uz postizanje ušteda na potrošnji energije.

Uređenje nogometnog igrališta u Lovranu obuhvaća nabavu opreme za uređenje svlačionica u sklopu nogometnog igrališta.

Kapitalni projekt Uređenje pomoćnog igrališta obuhvaća rashode namijenjene za uređenje pomoćnog nogometnog igrališta u sklopu objekta HNK Lovran, a za koje se Općina namjerava kandidirati za sredstva koja se dodjeljuju putem javnog poziva.

Aktivnost održavanje sportskih objekata obuhvaća tekuće rashode održavanja sportskih objekata kojima upravlja Općina Lovran.

**CILJ:** Unaprijediti dostupnost društvenih, kulturnih i sportskih sadržaja u Lovranu, povećati vrijednost, vijek trajanja i tržišni potencijal nekretnina u vlasništvu Općine Lovran, te smanjiti troškove održavanja i utroška energije

**Program: 5014 Poticanje i razvoj gospodarstva, koji se sastoji od sljedećih aktivnosti:**

A505960 Poticanje poljoprivrede

A505961 Razvoj obrtništva-Udruženje obrtnika

A505962 Poticanje razvoja gospodarstva

A505970 Poticanje razvoja malog poduzetništva-sufinanciranje poslovanja

A505974 Poticanje razvoja malog poduzetništva-poticanje zapošljavanja

A505979 Centar za poljoprivredu i ruralni razvoj Primorsko-goranske županije

A505980 Lokalna akcijska grupa Terra Liburna

A505983 Lokalna akcijska grupa u ribarstvu "Vela Vrata" Cres-LAGUR

A506004 Revitalizacija pitomog kestena Maruna

**OPIS:** U okviru ovog programa realiziraju se rashodi tekućih donacija namijenjenih poticanju poljoprivrednika, obrtnika te malih i srednjih poduzetnika namijenjene razvoju poslovanja i zapošljavanja, tekuća pomoć Centru za poljoprivredu i ruralni razvoj, članarine za lokalne akcijske grupe Terra Liburnia i Vela vrata, te aktivnosti na revitalizaciji nasada pitomog kestena Maruna.

**CILJ:** Povećanje zaposlenosti, razvoj poslovanja te gospodarskih i poljoprivrednih aktivnosti na području Općine Lovran

**Program: 5015 Zaštita i spašavanje, koji se sastoji od sljedećih aktivnosti:**

A505971 Provedba mjera zaštite i spašavanja

A505975 Djelatnost Gorske službe spašavanja

A505977 Prevencija kriminaliteta na području Liburnije

**OPIS:** U okviru programa podmiruju se troškovi provedbe mjera zaštite i spašavanja, sufinanciranje djelatnosti gorske službe spašavanja te rashodi u okviru sufinanciranja programa prevencije kriminaliteta na području Liburnije

**CILJ:** Povećati sigurnost građana na području Općine Lovran

**Program: 5016 Proširenje groblja, koji se sastoji od sljedećih aktivnosti:**

K505980 Proširenje groblja u Lovranu

**OPIS:** U okviru programa planiraju se rashodi za proširenje groblja Lovran. U 2024.g. se planira ishodovati građevinsku dozvolu, izvesti radove uređenja zemljišta, te započeti radove na proširenju groblja.

**CILJ:** Osigurati adekvatne kapacitete za isporuku komunalne usluge

U postupku je upis zemljišta u vlasništvo Općine Lovran na kojem će se proširiti groblje u Lovranu.

**Program: 5020 Prometna infrastruktura, koji se sastoji od sljedećih aktivnosti:**

A505603 Kapitalna pomoć Općini Matulji za izgradnju ceste za Osojnicu

Sukladno sporazumu čelnika jedinica lokalne samouprave planira se kapitalna pomoć za radove na cesti prema Osojnici. Kapitalna pomoć se planira sukladno postotnom udjelu svake jedinice u ukupnim troškovima održavanja odlagališta Osojnica.

A505998 Kapitalna pomoć Županijskoj upravi za ceste Primorsko goranske županije-spoj na tunel Učka

**OPIS:** Općina Lovran sufinancirat će troškove potrebne za pripremu projekta izgradnje buduće spojne ceste Dobreć – Lovran, koja će na čvoru Dobreć biti spoj na budući puni profil autoceste A8 (autocesta Matulji – tunel Učka), za koje namjene je **potpisan sporazum između Županijske uprave za ceste Primorsko goranske županije, Grada Opatije, Općine Lovran i Općine Mošćenička Draga.**

**CILJ:** Povećanje prometne povezanosti Općine Lovran

Prijedlog Proračuna upućuje se Općinskom vijeću na razmatranje i usvajanje.

U Lovranu, 19. prosinca 2023.

Općinski načelnik

Bojan Simonič,mag. oec.